Xuan Alberto Skyaffino

Xuan Alberto "Pepe" Skyaffino Villano (; ) ― hücumameyilli yarımmüdafiəçi və ya hücumçu mövqeyində oynamış İtaliya və Uruqvay oyunçusu. Yüksək bacarıqlı və yaradıcı oyunu ilə seçilən Skyaffino klub səviyyəsində Uruqvayın "Penyarol" və İtaliyanın "Milan" və "Roma" klublarında çıxış etmişdir. Milli komanda səviyyəsində o, Uruqvay millisinin heyətində 1950 FİFA Dünya Kubokunun qalibi olmuş və 1954 FİFA Dünya Kubokunda iştirak etmişdir, daha sonra o, İtaliya milli komandasının şərəfini qorumuşdur.

BFTSF-nın keçirdiyi sorğuya əsasən, o, bütün dövrlərin ən yaxşı Uruqvay futbolçusu və iyirminci əsrin ən yaxşı 17-ci futbolçusu seçilmişdir.

 Klub karyerası 
Doğma Uruqvay çempionatında çıxış edən "Penyarol"da keçirtdiyi səkkiz uğurlu ildən sonra Skyaffino 1954-cü ilin sentyabr ayında Seria A təmsilçisi "Milan" klubuna o vaxt üçün rekord məbləğ olan 52 milyon lirə qiymətinə transfer olundu. O, "Milan"ın heyətində 171 oyun 60 qol vurmuş və 1958 Çempionlar Kuboku finalında oynamışdır, hansında ki italyan klubu "Real Madrid"ə 2–3 hesabı ilə (əlavə vaxt) məğlub oldu. Nils Lidholm və Qunnar Nordal kimi xarici ulduzların üstünlük təşkil etdiyi "Milan" klubunun ən vacib hücumçularından biri idi. Skyaffino klubla birgə 1955, 1957 və 1959 İtaliya çempionatı mövsümlərinin qalibi oldu. Skyaffino "Roma" klubuna keçid etdiyindən "Milan"dan ayrıldı. Paytaxt klubunda o, iki mövsüm keçirdikdən sonra oyunçu karyerasını başa vurdu.

 Milli komanda karyerası 
Skyaffino iki ölkənin milli komandalarında oynamışdır. Əvvəlcə 1946–1954-cü illərdə çıxış etdiyi Uruqvay komandası ilə, daha sonra 1954-1954-cü illərdə İtaliya milli komandası ilə. Onun babası Genuya əyalətindən liquriyalı idi.

Uruqvayın heyətində o, 21 oyuna 9 qol vurdu, İtaliya forması ilə isə cəmi dörd oyun keçirtdi. Skyaffino Uruqvayın 1950 Dünya Kubokunda qələbəsində fəal iştirak etmişdir; Marakana stadionunda Braziliyaya qarşı keçirilən final oyununda o, bir qolun müəllifi oldu. 1954 FİFA Dünya Kubokunda isə o, komandası ilə 4-cü yeri tuta bildi.

 Ölümü 
Xuan Alberto Skyaffino 13 noyabr 2002-ci ildə vəfat etmişdir. O, Montevideo şəhərinin Sementerio del Buseo qəbirstanlığında dəfn edilmişdir.

 Nailiyyətləri 

 Klub 
Penyarol

 Uruqvay Primera Divizyonu (Uruqvay çempionatı): 1949, 1951, 1953, 1954

Milan

 Seria A: 1954–55, 1956–57, 1958–59
 Latın Kuboku: 1956

Roma

 Yarmarkalar Kuboku: 1961

 Milli komanda səviyyəsində 
Uruqvay

 FİFA Dünya Kuboku: 1950

 Fərdi 
 FİFA Dünya Kuboku Ulduz Heyəti: 1950
 BFTSF 20-ci əsrin ən yaxşı Uruqvay futbolçusu 
 BFTSF 20-ci əsrin ən yaxşı Cənubi Amerika futbolçusu (6-cı yer)
 BFTSF 20-ci əsrin ən yaxşı futbolçusu (17-ci yer)
 World Soccer: bütün zamanların ən böyük 100 oyunçusu
 Milan FK Şöhrət Zalı
 BFTSF əfsanələri
 FİFA Dünya Kuboku Gümüş Topu (2-ci ən yaxşı oyunçu):1950
 Latın Kubokunun ən yaxşı bombardiri: 1956

 İstinadlar 

 Xarici keçidlər 
 BFTSF saytında Xuan Alberto Skyaffino

Kateqoriya:İtaliya futbolçuları
Kateqoriya:İtaliya milli futbol komandasının oyunçuları
Kateqoriya:Müxtəlif milli futbol komandalarında çıxış etmiş oyunçular
Kateqoriya:Uruqvay futbolçuları
Kateqoriya:Penyarol FK oyunçuları
Kateqoriya:Milan FK oyunçuları
Kateqoriya:Roma FK oyunçuları
Kateqoriya:Uruqvay milli futbol komandasının oyunçuları
Kateqoriya:FİFA Dünya Kubokunun qalib oyunçuları
Kateqoriya:1950 FİFA Dünya Kuboku oyunçuları
Kateqoriya:Uruqvay Primera Divizyonu oyunçuları
Kateqoriya:İtaliya A Seriyası oyunçuları
Kateqoriya:Uruqvay futbol məşqçiləri
Kateqoriya:Uruqvay milli futbol komandasının məşqçiləri
Kateqoriya:İtalyanəsilli uruqvaylılar
Kateqoriya:Penyarol FK məşqçiləri
Kateqoriya:Sementerio del Buseo qəbirstanlığında dəfn olunanlar
Kateqoriya:1975 Kopa Amerika məşqçiləri
Kateqoriya:Futbol hücumçuları
Kateqoriya:İtaliyada legioner futbolçular
Kateqoriya:Uruqvayın kişi futbolçuları
Kateqoriya:1954 FİFA Dünya Kuboku oyunçuları